Publication: Magyar Közlöny
Issue: MK-2011-19 (Year: 2011, Number: 19)
Era: contemporary
Section: 2011. évi IV. törvény
Paragraph Index: 384

3. § A Megállapodás hiteles magyar nyelvû szövege a következõ: „KÖZÖS LÉGTÉR LÉTREHOZÁSÁRÓL SZÓLÓ MEGÁLLAPODÁS AZ EURÓPAI UNIÓ ÉS TAGÁLLAMAI VALAMINT GRÚZIA KÖZÖTT A BELGA KIRÁLYSÁG, A BOLGÁR KÖZTÁRSASÁG, * A törvényt az Országgyûlés a 2011. február 14-i ülésnapján fogadta el. A CSEH KÖZTÁRSASÁG, A DÁN KIRÁLYSÁG, A NÉMETORSZÁGI SZÖVETSÉGI KÖZTÁRSASÁG, AZ ÉSZT KÖZTÁRSASÁG, ÍRORSZÁG A GÖRÖG KÖZTÁRSASÁG, A SPANYOL KIRÁLYSÁG, A FRANCIA KÖZTÁRSASÁG, AZ OLASZ KÖZTÁRSASÁG, A CIPRUSI KÖZTÁRSASÁG, A LETT KÖZTÁRSASÁG, A LITVÁN KÖZTÁRSASÁG, A LUXEMBURGI NAGYHERCEGSÉG, A MAGYAR KÖZTÁRSASÁG, MÁLTA, A HOLLAND KIRÁLYSÁG, AZ OSZTRÁK KÖZTÁRSASÁG, A LENGYEL KÖZTÁRSASÁG, A PORTUGÁL KÖZTÁRSASÁG, ROMÁNIA, A SZLOVÉN KÖZTÁRSASÁG, A SZLOVÁK KÖZTÁRSASÁG, A FINN KÖZTÁRSASÁG, A SVÉD KIRÁLYSÁG, NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA, az Európai Unióról szóló szerzõdés és az Európai Unió mûködésérõl szóló szerzõdés részes felei, a továbbiakban: „tagállamok”, és: AZ EURÓPAI UNIÓ, egyrészrõl, valamint GRÚZIA, a továbbiakban: Grúzia, másrészrõl, MIVEL egyrészrõl az Európai Közösségek és tagállamai, másrészrõl Grúzia Luxembourgban 1996. április 22-én partnerségi és együttmûködési megállapodást írtak alá; AZZAL AZ ÓHAJJAL, hogy olyan közös légteret hozzanak létre, amely a felek számára a légi fuvarozási piac vonatkozásában kölcsönös piacra jutást tesz lehetõvé, egyenlõ versenyfeltételek biztosítása és – többek között a biztonságra, a védelemre, a légiforgalmi szolgáltatásra, a társadalmi kérdésekre és a környezetvédelemre vonatkozó – azonos szabályok betartása mellett; AZZAL AZ ÓHAJJAL, hogy elõmozdítsák a nemzetközi légi fuvarozási lehetõségek bõvülését – a légi fuvarozási hálózatok fejlesztése révén is – annak érdekében, hogy eleget tegyenek az utasok és a fuvaroztatók megfelelõ légiközlekedési szolgáltatások iránti igényeinek; FELISMERVE a légi fuvarozásnak a kereskedelem, az idegenforgalom és a befektetések elõmozdításával kapcsolatos jelentõségét; TUDOMÁSUL VÉVE a Chicagóban 1944. december 7-én aláírásra megnyitott Nemzetközi Polgári Repülési Egyezményben foglaltakat; MEGÁLLAPODVA ABBAN, hogy célszerû a közös légtérre vonatkozó szabályokat az Európai Unióban érvényben lévõ vonatkozó jogszabályokra alapozni, amint azt e megállapodás III. melléklete is elõírja; FELISMERVE, hogy a közös légtérre vonatkozó szabályoknak való teljes körû megfelelés lehetõvé teszi a felek számára, hogy kiaknázzák annak valamennyi lehetõségét, ideértve a piacokhoz való hozzáférés megnyitását, továbbá azt, hogy a fogyasztók, az iparágak és a munkaerõ mindkét fél esetében a legnagyobb elõnyöket élvezzék; FELISMERVE, hogy a közös légtér létrehozása, illetve szabályainak végrehajtása adott esetben nem valósulhat meg átmeneti intézkedések nélkül; FELISMERVE a technikai segítségnyújtás jelentõségét ebben a vonatkozásban; AZZAL AZ ÓHAJJAL, hogy lehetõvé tegyék a légi fuvarozók számára, hogy nyílt piacon versenyképes árakat és szolgáltatásokat nyújtsanak az utazóközönség és a fuvarozók részére; AZZAL AZ ÓHAJJAL, hogy a légiközlekedési ipar minden ágazata – a légi fuvarozók munkavállalóit is beleértve – részesüljön a liberalizált megállapodás elõnyeibõl; AZZAL AZ ÓHAJJAL, hogy a nemzetközi légi fuvarozásban a legmagasabb fokú biztonságot és védelmet biztosítsák, és kifejezésre juttassák a személy- és vagyonbiztonságot veszélyeztetõ, a légi fuvarozás mûködését károsan befolyásoló és a közvéleménynek a polgári repülésbe vetett bizalmát aláaknázó olyan cselekedetek, illetve azokkal való fenyegetések miatti súlyos aggodalmukat, amelyek a légi jármûvek biztonsága ellen irányulnak; AZZAL AZ ÓHAJJAL, hogy a légi fuvarozók számára egyenlõ versenyfeltételeket biztosítsanak, a kölcsönösen elfogadott szolgáltatások nyújtásához méltányos és azonos lehetõségeket teremtve; FELISMERVE, hogy az állami támogatások hátrányosan befolyásolhatják a légi fuvarozók közötti versenyt, és veszélyeztethetik e megállapodás alapvetõ célkitûzéseit; MEGERÕSÍTVE a környezetvédelem jelentõségét a nemzetközi légiközlekedési politika fejlesztése és alkalmazása során, valamint felismerve a szuverén államok jogát arra, hogy e célból megfelelõ intézkedéseket tegyenek; TUDOMÁSUL VÉVE a fogyasztóvédelem jelentõségét, beleértve a Montrealban, 1999. május 28-án létrejött, a nemzetközi légi szállítás egyes szabályainak egységesítésérõl szóló egyezményben megkövetelt védelmet; AZZAL A SZÁNDÉKKAL, hogy a meglévõ légi fuvarozási megállapodások keretét alapul vegyék, lehetõvé téve a piacokhoz való hozzáférést, valamint azt, hogy a fogyasztók, a légi fuvarozók, a munkaerõ és a közösségek mindkét fél esetében a legnagyobb elõnyöket élvezzék, A KÖVETKEZÕKBEN ÁLLAPODTAK MEG:

Source: https://magyarkozlony.hu/hivatalos-lapok/b5aeb59e541007e44ecbc68ca8f944163b22e779/dokumentumok/b23bcd389f4b0df1ddec6c460df2e702f1701639/letoltes